Σταθμός Καμπάτι (Μετρό Βαρσοβίας)

Ο Σταθμός Καμπάτι (πολωνικά: Kabaty) είναι ο νότιος τερματικός σταθμός της Γραμμής 1 του Μετρό Βαρσοβίας, που βρίσκεται στην συνοικία Καμπάτι της περιοχής Ουρσίνουφ, στο νότιο τμήμα της Βαρσοβίας, στο τέλος της Λεωφόρου Επιτροπής Εθνικής Παιδείας (Aleja Komisji Edukacji Narodowej), της κύριας κυκλοφοριακής αρτηρίας του Ουρσίνουφ. Οι γραμμές συνεχίζουν πέρα από το σταθμό, όπου ανεβαίνουν στο επίπεδο της επιφάνειας και καταλήγουν στο αμαξοστάσιο. Ο σταθμός είναι κοντά σε αρκετές στάσεις λεωφορείων. Το φυσικό καταφύγιο Δάσους Καμπάτι «Στέφαν Σταζίνσκι» βρίσκεται κοντά.

Ο σταθμός άνοιξε στις 7 Απριλίου 1995 ως νότιος τερματικός σταθμός της αρχικής διαδρομής του Μετρό Βαρσοβίας, μεταξύ των σταθμών Καμπάτι και Πολιτεχνίκα.

 Παραπομπές 

Κατηγορία:Σταθμοί του Μετρό Βαρσοβίας
Κατηγορία:Σιδηροδρομικοί σταθμοί που εγκαινιάστηκαν το 1995